stanford-oval/wikipedia huggingface dataset:
กีฬาเยาวชนแห่งชาติ (ประเทศไทย)
ประวัติ

รัฐบาลได้ตระหนักถึงความสำคัญของเยาวชน ซึ่งเป็นทรัพยากรมนุษย์และเป็นกำลังสำคัญในการพัฒนาประเทศชาติ เยาวชนจึงควรได้รับการศึกษา อบรม และฝึกฝนให้เจริญงอกงามทั้งในด้านร่างกาย สติปัญญา อารมณ์ สังคม และจิตใจ รัฐบาลจึงได้กำหนดนโยบายเกี่ยวกับเยาวชนไว้อย่างชัดเจนในแผนพัฒนาเยาวชนแห่งชาติ อันเป็นส่วนหนึ่งของแผนพัฒนาเศรษฐกิจและสังคมแห่งชาติ ฉบับที่ 5 (พ.ศ. 2525-2529) ซึ่งจะเป็นหนทางในการพัฒนาคุณภาพของเยาวชนไทยให้มีความเพียบพร้อมทุกด้าน
จากการที่รัฐบาลได้กำหนดนโยบายในเรื่องนี้อย่างแน่ชัด คณะรัฐมนตรีจึงได้มีมติเมื่อวันที่ 25 กันยายน พ.ศ. 2527 เห็นชอบและอนุมัติให้มีการแข่งขันกีฬาเยาวชนแห่งชาติเป็นประจำทุกปี โดยมีวัตถุประสงค์เพื่อส่งเสริมการกีฬาของชาติให้ขยายไปทั่วประเทศ และเน้นถึงสุขภาพพลานามัย ปลูกฝังให้เยาวชนมีน้ำใจเป็นนักกีฬา มีระเบียบวินัย และที่สำคัญยิ่งเพื่อเป็นแผนรองรับการแข่งขันกีฬาแห่งชาติ ทำให้เกิดนักกีฬาทีมชาติต่อไป
จากวัตถุประสงค์ดังกล่าว องค์การส่งเสริมกีฬาแห่งประเทศไทย (อ.ส.ก.ท.) ในขณะนั้น หรือการกีฬาแห่งประเทศไทย (กกท.) ปัจจุบันได้นำนโยบายและวัตถุประสงค์ดังกล่าวไปสู่การดำเนินงาน จึงได้มีการแข่งขันกีฬาเยาวชนแห่งชาติขึ้นครั้งแรก ที่จังหวัดนครราชสีมา ระหว่างวันที่ 26 เมษายน 2528 ถึงวันที่ 2 พฤษภาคม 2528 และได้จัดการแข่งขันติดต่อเรื่อยมาตามจังหวัดต่างๆ เป็นประจำทุกปีอื่นๆ
สัญลักษณ์ > ไฟพระฤกษ์

ไฟพระฤกษ์ เป็นไฟที่อัญเชิญมาเพื่อประกอบพิธีเปิดกีฬาแห่งชาติและจุดในกระถางคบเพลิงตลอดการแข่งขัน ไฟพระฤกษ์สำหรับการแข่งขันกีฬาแห่งชาติ เริ่มมีครั้งแรกในการแข่งขันกีฬาเขตแห่งประเทศไทย ครั้งที่ 1 เมื่อปี พ.ศ. 2510 โดยคณะกรรมการจัดการแข่งขันจะต้องขอพระราชทานไฟพระฤกษ์จากพระบาทสมเด็จพระเจ้าอยู่หัวเพื่อนำมา ทั้งนี้ คณะกรรมการจัดการแข่งขันจะต้องทำหนังสือติดต่อไปยังสำนักราชเลขาธิการ สำนักพระราชวัง เพื่อนำความขึ้นกราบบังคมทูลถึงกำหนดนัดหมาย วัน เวลา สถานที่ ให้คณะกรรมการเข้าเฝ้ารับพระราชทานไฟพระฤกษ์นี้ พระบาทสมเด็จพระเจ้าอยู่หัวจะทรงจุดจากวัดพระศรีรัตนศาสดาราม แล้วพระราชทานให้ผู้ว่าราชการจังหวัดซึ่งเป็นเจ้าภาพจัดการแข่งขันกีฬาแห่งชาติในปีนั้นๆ ที่กรุงเทพมหานคร
โดยวิธีการจุดไฟพระฤกษ์นั้น สำนักพระราชวังจะนำพระแว่น “สุรยกานต์” ไปทอดไว้ ณ พระตำหนักจิตรลดารโหฐาน ก่อนวันเฉลิมพระชนมพรรษาของพระบาทสมเด็จพระเจ้าอยู่หัวแต่ละปี สำหรับพระราชพิธีจัดไฟขึ้นอยู่กับสถาวะอากาศ และเมื่อทรงประกอบพระราชพิธีจัดไฟเรียบร้อยแล้ว สำนักพระราชวังจะนำไฟพระฤกษ์ไปเก็บรักษาไว้ที่วัดพระศรีรัตนศาสดาราม และจะเลี้ยงไว้สำหรับใช้ในปีนั้น จนกระทั่งถึงวันเฉลิมพระชนมพรรษาฯ ของปีนั้น ไฟพระฤกษ์ที่เลี้ยงไว้นี้จะใช้ในพระราชพิธีต่างๆ รวมทั้งเชิญไปใช้ในการพระราชทานเพลิงศพบุคคลที่สมควรด้วย
สัญลักษณ์ > เพลงกีฬาแห่งชาติ

เพลงกีฬาแห่งชาติ คือ เพลงวันแห่งชัยชนะ เป็นเพลงที่การกีฬาแห่งประเทศไทยรับรองให้เป็นเพลงที่ใช้เชิญธงกีฬาแห่งชาติ และธงการกีฬาแห่งประเทศไทยอย่างเป็นทางการ รวมถึงใช้ในพิธีรับเหรียญรางวัลในกีฬาแห่งชาติ และกีฬาเยาวชนแห่งชาติ
การแข่งขันรอบคัดเลือกระดับภาค

การแข่งขันกีฬาแห่งชาติในปัจจุบันกำหนดให้มีการจัดการแข่งขันในรอบคัดเลือก เพื่อเลือกตัวแทนนักกีฬาของแต่ละจังหวัดให้เข้ามาแข่งขันในรอบสุดท้ายในระดับประเทศในปีนั้นๆ โดยรอบคัดเลือกในระดับภาคนี้จะจัดแยกกันออกไปในแต่ละภาคแบ่งออกเป็น 5 ภาค คือ
ภาค 1 ประกอบด้วย กรุงเทพมหานครและปริมณฑล (ยกเว้น นครปฐม) และจังหวัดในภาคตะวันออก
ภาค 2 ประกอบด้วย จังหวัดในภาคกลาง, จังหวัดในภาคตะวันตก และนครปฐม
ภาค 3 ประกอบด้วย จังหวัดในภาคตะวันออกเฉียงเหนือ
ภาค 4 ประกอบด้วย จังหวัดในภาคใต้
ภาค 5 ประกอบด้วย จังหวัดในภาคเหนือ
| ชื่อภาค | จำนวนจังหวัด | รายชื่อจังหวัด |
| --- | --- | --- |
| ภาค 1 | 13 จังหวัด | กรุงเทพมหานคร สมุทรปราการ นนทบุรี ปทุมธานี นครนายก ปราจีนบุรี สระแก้ว ฉะเชิงเทรา ชลบุรี จันทบุรี ระยอง ตราด และสมุทรสาคร |
| ภาค 2 | 14 จังหวัด | กาญจนบุรี สุพรรณบุรี ชัยนาท อุทัยธานี สิงห์บุรี ลพบุรี สระบุรี อ่างทอง พระนครศรีอยุธยา นครปฐม ราชบุรี สมุทรสงคราม เพชรบุรี และประจวบคีรีขันธ์ |
| ภาค 3 | 20 จังหวัด | นครราชสีมา บุรีรัมย์ สุรินทร์ ศรีสะเกษ อุบลราชธานี ชัยภูมิ ขอนแก่น มหาสารคาม ร้อยเอ็ด ยโสธร อำนาจเจริญ มุกดาหาร กาฬสินธุ์ เลย หนองบัวลำภู อุดรธานี สกลนคร นครพนม หนองคาย และบึงกาฬ  |
| ภาค 4 | 14 จังหวัด | ชุมพร ระนอง สุราษฎร์ธานี พังงา กระบี่ ภูเก็ต นครศรีธรรมราช ตรัง พัทลุง สตูล สงขลา ปัตตานี ยะลา และนราธิวาส  |
| ภาค 5 | 16 จังหวัด | นครสวรรค์ กำแพงเพชร พิจิตร เพชรบูรณ์ พิษณุโลก สุโขทัย ตาก อุตรดิตถ์ แพร่  ลำปาง ลำพูน เชียงใหม่ พะเยา น่าน เชียงราย และแม่ฮ่องสอน |
จังหวัดที่เข้าร่วมแข่งขัน

| ชื่อเขต | จำนวนจังหวัด | รายชื่อจังหวัด |
| --- | --- | --- |
| เขต 1 | 9 จังหวัด | ชัยนาท นนทบุรี ปทุมธานี พระนครศรีอยุธยา ลพบุรี สมุทรปราการ สระบุรี สิงห์บุรี อ่างทอง |
| เขต 2 | 8 จังหวัด | จันทบุรี ฉะเชิงเทรา ชลบุรี ตราด นครนายก ปราจีนบุรี ระยอง สระแก้ว |
| เขต 3 | 8 จังหวัด | ชัยภูมิ นครราชสีมา บุรีรัมย์ ยโสธร ศรีสะเกษ สุรินทร์ อำนาจเจริญ อุบลราชธานี |
| เขต 4 | 12 จังหวัด | กาฬสินธุ์ ขอนแก่น นครพนม บึงกาฬ มหาสารคาม มุกดาหาร ร้อยเอ็ด เลย สกลนคร หนองคาย หนองบัวลำภู อุดรธานี |
| เขต 5 | 8 จังหวัด | เชียงราย เชียงใหม่ น่าน พะเยา แพร่ แม่ฮ่องสอน ลำปาง ลำพูน |
| เขต 6 | 9 จังหวัด | กำแพงเพชร ตาก นครสวรรค์ พิจิตร พิษณุโลก เพชรบูรณ์ สุโขทัย อุตรดิตถ์ อุทัยธานี |
| เขต 7 | 8 จังหวัด | กาญจนบุรี นครปฐม ประจวบคีรีขันธ์ เพชรบุรี ราชบุรี สมุทรสงคราม สมุทรสาคร สุพรรณบุรี |
| เขต 8 | 7 จังหวัด | กระบี่ ชุมพร นครศรีธรรมราช พังงา ภูเก็ต ระนอง สุราษฎร์ธานี |
| เขต 9 | 7 จังหวัด | ตรัง นราธิวาส ปัตตานี พัทลุง ยะลา สงขลา สตูล |
| เขต 10 | 1 จังหวัด | กรุงเทพมหานคร |
จังหวัดเจ้าภาพ > สรุปจังหวัดเจ้าภาพ

| จังหวัด | ภาค | เขต | ครั้ง | ปี |
| --- | --- | --- | --- | --- |
| สุรินทร์ | ภาค 3 (ตะวันออกเฉียงเหนือ) | เขต 3 | 2 | 2530, 2543 |
| สุราษฎร์ธานี | ภาค 4 (ใต้) | เขต 8 | 2 | 2540, 2550 |
| ภูเก็ต | ภาค 4 (ใต้) | เขต 8 | 2 | 2533, 2555 |
| ศรีสะเกษ | ภาค 3 (ตะวันออกเฉียงเหนือ) | เขต 3 | 2 | 2535, 2557 |
| จันทบุรี | ภาค 1 (กรุงเทพมหานครและปริมณฑล และ ตะวันออก) | เขต 2 | 2 | 2536, 2559 |
| นครราชสีมา | ภาค 3 (ตะวันออกเฉียงเหนือ) | เขต 3 | 1 | 2528 |
| นครศรีธรรมราช | ภาค 4 (ใต้) | เขต 8 | 1 | 2529 |
| เชียงราย | ภาค 5 (เหนือ) | เขต 5 | 1 | 2531 |
| ราชบุรี | ภาค 2 (กลาง และ ตะวันตก) | เขต 7 | 1 | 2532 |
| ตรัง | ภาค 4 (ใต้) | เขต 9 | 1 | 2534 |
| พิษณุโลก | ภาค 5 (เหนือ) | เขต 6 | 1 | 2537 |
| สงขลา | ภาค 4 (ใต้) | เขต 9 | 1 | 2538 |
| กำแพงเพชร | ภาค 5 (เหนือ) | เขต 6 | 1 | 2539 |
| อุดรธานี | ภาค 3 (ตะวันออกเฉียงเหนือ) | เขต 4 | 1 | 2541 |
| ยะลา | ภาค 4 (ใต้) | เขต 9 | 1 | 2542 |
| แพร่ | ภาค 5 (เหนือ) | เขต 5 | 1 | 2544 |
| พังงา | ภาค 4 (ใต้) | เขต 8 | 1 | 2545 |
| เพชรบุรี | ภาค 2 (กลาง และ ตะวันตก) | เขต 7 | 1 | 2546 |
| สุโขทัย | ภาค 5 (เหนือ) | เขต 6 | 1 | 2547 |
| ชัยภูมิ | ภาค 3 (ตะวันออกเฉียงเหนือ) | เขต 3 | 1 | 2548 |
| ลำปาง | ภาค 5 (เหนือ) | เขต 5 | 1 | 2549 |
| อุบลราชธานี | ภาค 3 (ตะวันออกเฉียงเหนือ) | เขต 3 | 1 | 2551 |
| กาญจนบุรี | ภาค 2 (กลาง และ ตะวันตก) | เขต 7 | 1 | 2552 |
| เพชรบูรณ์ | ภาค 5 (เหนือ) | เขต 6 | 1 | 2553 |
| อุตรดิตถ์ | ภาค 5 (เหนือ) | เขต 6 | 1 | 2554 |
| มหาสารคาม | ภาค 3 (ตะวันออกเฉียงเหนือ) | เขต 4 | 1 | 2556 |
| สุพรรณบุรี | ภาค 2 (กลาง และ ตะวันตก) | เขต 7 | 1 | 2558 |
| ชุมพร | ภาค 4 (ใต้) | เขต 8 | 1 | 2560 |
| ระนอง | ภาค 4 (ใต้) | เขต 8 | 1 | 2560 |
| น่าน | ภาค 5 (เหนือ) | เขต 5 | 1 | 2561 |
กีฬาที่จัดแข่งขัน

โดยครั้งล่าสุด คือ กีฬาเยาวชนแห่งชาติ ครั้งที่ 33 ประจำปีพ.ศ. 2560 ได้จัดการแข่งขันทั้งหมด 46 ชนิดกีฬา แบ่งเป็นกีฬาในโอลิมปิกทั้งหมด 25 กีฬา, กีฬาฤดูหนาวทั้งหมด 1 กีฬา และกีฬาชนิดอื่นๆที่เคยจัดในกีฬาระดับนานาชาติ และกีฬาอนุรักษ์ ทั้งหมด 20 กีฬา ดังนี้
กรีฑา
กอล์ฟ
กาบัดดี้
กีฬาทางอากาศ
เครื่องบินจำลอง
ร่มบิน
ร่มร่อน
คริกเกต
คาราเต้
ต่อสู้
ท่ารำ
จักรยาน
บีเอ็มเอ็กซ์
เสือภูเขา
ถนน
ลู่
เจ็ทสกี
ชักกะเย่อ
ซอฟต์เทนนิส
ซอฟต์บอล
เซปักตะกร้อ
ในร่ม
ชายหาด
ลอดห่วง
เทควันโด
ต่อสู้
ร่ายรำ
เทนนิส
เทเบิลเทนนิส
เนตบอล
บริดจ์
บาสเกตบอล
แบดมินตัน
โบว์ลิ่ง
ปันจักสีลัต
ต่อสู้
ลีลา
เปตอง
เพาะกาย
ฟันดาบ
ฟุตซอล
ฟุตบอล
มวยไทย
มวยปล้ำ
ฟรีสไตล์
เกรโก-โรมัน
ชายหาด
มวยสากลสมัครเล่น
ยกน้ำหนัก
ยิงปืน
ยิมนาสติก
ศิลป์
ลีลา
แอโรบิก
ยูโด
ยิวยิตสู
ต่อสู้
จับล็อก
ศิลปะการต่อสู้
รักบี้
ยูเนียน
7 คน
เรือแคนู-คายัก
สปรินท์
สลาลอม
เรือประเพณี
เรือพาย
ลีลาศ
วอลเลย์บอล
ในร่ม
ชายหาด
ว่ายน้ำ
วูซู
ยุทธลีลา
ประลองยุทธ
วู้ดบอล
สเกตลีลา
สนุกเกอร์
หมากล้อม
เอ็กซ์ตรีม
อินไลน์สเกต
สเกตบอร์ด
โรลเลอร์สปอร์ต
บีเอ็มเอ็กซ์
ฮอกกี้
สนาม
ในร่ม
แฮนด์บอล
ในร่ม
ชายหาด
รายชื่ออาคารที่สูงที่สุดในประเทศไทย

รายชื่ออาคารที่สูงที่สุดในประเทศไทยในปัจจุบัน
รายชื่ออาคารสูงที่สุดในประเทศไทย > อาคารที่สร้างเสร็จแล้วแต่ข้อมูลไม่ชัดเจน

| อันดับที่ | ชื่อ | ภาพ | จังหวัด | ความสูง | จำนวนชั้น | ปีที่สร้างเสร็จ    (พ> ศ. / ค.ศ.)  |
| --- | --- | --- | --- | --- | --- | --- |

| 1 | คิว เฮาส์ ลุมพินี |  | กรุงเทพฯ | 170 m (560 ft) | 38 | 2549 / 2006 |
| 2 | ดิ เอ็มโพริโอ เพลส |  | กรุงเทพฯ | 158 m (518 ft) | 42 | 2552 / 2009 |
| 3 | เซอร์เคิล คอนโดมิเนียม |  | กรุงเทพฯ | 155 m (509 ft) | 30 | 2554 / 2011 |
| 4 | เซ็นทริค ติวานนท์ |  | นนทบุรี | 155 m (509 ft) | 37 | 2557 / 2014 |
| 5 | หลังสวน วิลล์ |  | กรุงเทพฯ | 155 เมตร (510 ฟุต) | 42 | 2540 / 1997 |
| 6 | พหลโยธินเพลส |  | กรุงเทพฯ | 155 m (509 ft) | 45 | 2536 / 1993 |
| 7 | ซิมิค ทาวเวอร์ เอ |  | กรุงเทพฯ | 153 m (502 ft) | 36 | 2553 / 2010 |
| 8 | เอนเนอร์ยี่ คอมเพล็กซ์ |  | กรุงเทพฯ | 152 m (499 ft) | 38 | 2552 / 2009 |
| 9 | อาคารวัฒนวิภาส (การไฟฟ้านครหลวงคลองเตย) |  | กรุงเทพฯ | 150 m (490 ft) | 25 | 2561 / 2018 |
| 10 | เอ็ม ลาดพร้าว |  | กรุงเทพฯ | 150 m (490 ft) | 45 | 2557 / 2014 |
รายชื่ออาคารสูงที่สุดในประเทศไทย > อาคารที่อยู่ระหว่างการก่อสร้าง

| อันดับ | ชื่อ | จังหวัด | ความสูง  (เมตร)  | จำนวนชั้น | ปีที่สร้างเสร็จ (พ> ศ.) | เริ่มก่อสร้าง (พ> ศ.) |
| --- | --- | --- | --- | --- | --- | --- |
| 1 | แอสเสท เวิรด์ ทาวเวอร์ แอท เอเชียทีค เดอะ ริเวอร์ฟรอนท์ เดสติเนชั่น | กรุงเทพฯ | 450 | 100 | N/A | 2568+ |
| 2 | วัน แบงค็อก ทาวเวอร์ | กรุงเทพฯ | 437.03 | 92 | 2570 | 2568 |
| 3 | ซิกเซนส์แบงค็อก (Six senses bangkok) | กรุงเทพฯ | 395.75 | 68 | N/A | 2566+ |
| 4 | สุนทรียะ เรสซิเดนเซส | กรุงเทพฯ | 333 | 57 | N/A | 2565 |
| 5 | เดอะ เรสซิเดนเซส แอท ดุสิต เซ็นทรัล พาร์ค | กรุงเทพฯ | 299 | 69 | 2568 | 2563 |
| 6 | เดอะ พาร์ค | กรุงเทพฯ | 260 | 53 | N/A | 2566+ |
| 7 | นิมิต หลังสวน | กรุงเทพฯ | 210 | 55 | 2566 | 2559 |
| 8 | พาร์ค สีลม | กรุงเทพฯ | 204 | 38 | 2566 | 2562 |
รายชื่ออาคารสูงที่สุดในประเทศไทย > อาคารที่อยู่ระหว่างการเสนอ

| 0 | 1 | 2 | 3 | 4 | 5 |
| --- | --- | --- | --- | --- | --- |

| อันดับ | ชื่อ | จังหวัด | ความสูง  (เมตร)   | จำนวนชั้น | ปีที่เริ่มก่อสร้าง (พ.ศ.) |
| 1 | ซีพี ทาวเวอร์ มักกะสัน | กรุงเทพฯ | 550 | 120 | 2564+ |
| 2 | Mcot Complex Center | กรุงเทพฯ | 369 | 83 | 2562+ |
| 3 | เจ้าพระยา เกทเวย์ | กรุงเทพฯ | 350+ | 80 | 2562+ |
| 4 | เซ็นทรัล เอ็มบาสซี ทาวเวอร์ 2 | กรุงเทพฯ | 234.8 | 60+ | 2568+ |
| 5 | เพนินซูล่า เรสซิเดนเซส | กรุงเทพฯ | 230+ | 60+ | 2562+ |
อาคารที่สูงที่สุดในประเทศไทยตามลำดับเวลา

| ช่วงเวลา (พ> ศ.) | รูปภาพ | อาคาร | ความสูง | จำนวนชั้น | ที่ตั้ง | สถานะในปัจจุบัน |
| --- | --- | --- | --- | --- | --- | --- |
| 2561 – ปัจจุบัน |  | แมกโนเลียส์ วอเตอร์ฟร้อนท์ เรสซิเดนเซส แอท ไอคอนสยาม | 317.95 m (1,043.1 ft) | 73 (ชั้นดาดฟ้า) | กรุงเทพฯ | ยังคงอยู่ |
| 2559 – 2561 |  | คิง เพาเวอร์ มหานคร | 314.2 m (1,031 ft) | 78 (ชั้นชมวิว) | กรุงเทพฯ | ยังคงอยู่ |
| 2540 – 2559 |  | ใบหยก 2 | 304 m (997 ft) | 85 | กรุงเทพฯ | ยังคงอยู่ |
| 2539 – 2540 |  | จิวเวอร์รี่ เทรด เซ็นเตอร์ | 220.7 m (724 ft) | 59 | กรุงเทพฯ | ยังคงอยู่ |
| 2536 – 2539 |  | สินสาธร ทาวเวอร์ | 195.1 m (640 ft) | 43 | กรุงเทพฯ | ยังคงอยู่ |
| 2530  – 2536 |  | ใบหยก 1 | 150.9 m (495 ft) | 42 | กรุงเทพฯ | ยังคงอยู่ |
| 2524  – 2530 |  | ธนาคารกรุงเทพ สำนักงานสีลม | 134 m (440 ft)  | 33 | กรุงเทพฯ | ยังคงอยู่ |
| 2521  – 2524 |  | ตึกโชคชัย |  | 26 | กรุงเทพฯ |  ถูกรื้อถอน (พ.ศ. 2561) เพื่อสร้างเป็นอาคารยูโอบี พลาซา กรุงเทพ (ธนาคารยูโอบี สำนักพร้อมพงษ์) |
| 2511 – 2524 |  | โรงแรมดุสิตธานี | 82 m (269 ft) | 23 | กรุงเทพฯ | ถูกรื้อถอน (พ.ศ. 2561) เพื่อสร้างเป็นดุสิต เซ็นทรัล พาร์ค |
| 2507 – 2511 |  | ตึกอเมริกัน อินเตอร์แนชชั่นแนล แอสชัวรันส์ (เอไอเอ) |  | 11 | กรุงเทพฯ | ยังคงอยู่ |
รายชื่อสิ่งก่อสร้างที่สูงที่สุดในประเทศไทย

ตารางต่อไปนี้แสดงรายชื่อสิ่งก่อสร้างที่สูงที่สุดในประเทศไทย สิ่งก่อสร้างในที่นี้หมายถึงหอคอย สะพาน พระเจดีย์ และสิ่งก่อสร้างอื่น ๆ นอกเหนือจากอาคาร
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| อันดับ | ชื่อ | จังหวัด | ความสูง | ประเภท | ปีที่สร้างเสร็จ | ภาพ |
| 1 | หอคอยพัทยาปาร์ค | ชลบุรี | 240 m (790 ft) | หอสังเกตการณ์ | 2538 |  |
| 2 | สะพานกาญจนาภิเษก | สมุทรปราการ | 187.6 m (615 ft) | สะพานขึง | 2551 |  |
| 3 | หอชมเมืองสมุทรปราการ | สมุทรปราการ | 179.55 m (589.1 ft) | หอสังเกตการณ์ | 2565 |  |
| 4 | สะพานพระราม 8 | กรุงเทพมหานคร | 160 m (520 ft) | สะพานขึง | 2545 |  |
| 5 | หอบังคับการบินท่าอากาศยานสุวรรณภูมิ | สมุทรปราการ | 132.2 m (434 ft) | หอบังคับการบิน | 2549 |  |
| 6 | หอชมเมืองร้อยเอ็ด | ร้อยเอ็ด |  123.60 m (405.5 ft) | หอสังเกตการณ์ | 2563 |  |
| 7 | หอคอยบรรหาร-แจ่มใส | สุพรรณบุรี | 123.25 m (404.4 ft) | หอสังเกตการณ์ | 2537 |  |
| 8 | พระปฐมเจดีย์ | นครปฐม | 120 m (390 ft) | เจดีย์ | 2413 |  |
| 9 | หอคอยสกายเดค เทอร์มินอล 21 โคราช | นครราชสีมา | 110 m (360 ft) | หอสังเกตการณ์ | 2559 |  |
| 10 | พระมหาเจดีย์สมเด็จฯ | ราชบุรี | 108 m (354 ft) | เจดีย์ | ยังก่อสร้างไม่เสร็จ |  |
| 11 | พระมหาเจดีย์ชัยมงคล | ร้อยเอ็ด | 101 m (331 ft) | เจดีย์ | 2528 |  |
| 12 | พระวิริยะมงคลมหาเจดีย์ | กรุงเทพมหานคร | 94.78 m (311.0 ft) | เจดีย์ | 2506 |  |
| 13 | เจดีย์ภูเขาทอง | พระนครศรีอยุธยา | 90 m (300 ft) | เจดีย์ |  |  |
| 14 | สะพานพระราม 9 | กรุงเทพมหานคร | 87 m (285 ft) | สะพานขึง | 2530 |  |
| 15 | หอคอยศรีลำดวน | ศรีสะเกษ | 84 m (276 ft) | หอสังเกตการณ์ | 2559 |  |
| 16 | หอสุรนภา | นครราชสีมา | 82.3 m (270 ft) | หอสังเกตการณ์ | 2539 |  |
| 17 | พระปรางค์วัดอรุณราชวราราม | กรุงเทพมหานคร | 81.85 m (268.5 ft) | พระปรางค์ | 2394 |  |
| 18 | เสาธง มหาจุฬาลงกรณราชวิทยาลัย | พระนครศรีอยุธยา | 80 m (260 ft) | เสาธง | 2560 |  |
| 19 | หอเฉลิมพระเกียรติ อ่างเก็บน้ำดอกกราย | ระยอง | 70 m (230 ft) | หอสังเกตการณ์ | 2562 |  |
| 20 | หอทดสอบลิฟต์เคียงฟ้า (มิตซูบิชิ มอเตอร์ส ประเทศไทย) | ชลบุรี | 68 m (223 ft) | หอทดสอบลิฟต์ | 2560 |  |
| 21 | หอแก้วมุกดาหาร | มุกดาหาร | 65 m (213 ft) | หอสังเกตการณ์ | 2539 |  |
| 22 | ชิงช้าสวรรค์ เอเชียทีค สกาย | กรุงเทพมหานคร | 60 m (200 ft) | ชิงช้าสวรรค์ | 2555 |  |
| 23 | พระเจดีย์วัดใหญ่ชัยมงคล | พระนครศรีอยุธยา | ประมาณ 60 m (200 ft) | เจดีย์ |  |  |
| 24 | พระบรมบรรพต | กรุงเทพมหานคร | 59 m (194 ft) | เจดีย์ | 2408 |  |
| 25 | พระธาตุพนม | นครพนม | 53.6 m (176 ft) | เจดีย์ |  |  |
| 26 | สะพานภูมิพล (1 และ 2) | กรุงเทพมหานคร, สมุทรปราการ | 50 m (160 ft) | สะพานขึง | 2549 |  |
| 27 | อนุสาวรีย์ชัยสมรภูมิ | กรุงเทพมหานคร | ประมาณ 50 m (160 ft) | อนุสาวรีย์ | 2485 |  |
ดูเพิ่ม

รายชื่อรูปปั้นที่สูงที่สุดในประเทศไทย
รายชื่อตึกที่สูงที่สุดในโลก
รายชื่อเมืองที่มีตึกระฟ้ามากที่สุดในโลก
แหล่งข้อมูลอื่น

Bangkok Timeline Diagram
The Skyscraper Center เก็บถาวร 2014-01-15 ที่ เวย์แบ็กแมชชีน
ส. ธรรมยศ

| แสน ธรรมยศ |
| --- | --- |

เกิด: 11 กรกฎาคม พ.ศ. 2457 จังหวัดลำปาง ประเทศสยาม
เสียชีวิต: 15 พฤษภาคม พ.ศ. 2495 (37 ปี) จังหวัดนนทบุรี ประเทศไทย
นามปากกา: ส. ธรรมยศ, สันติภาพ
อาชีพ: นักเขียน นักวิจารณ์ นักประวัติศาสตร์
ส. ธรรมยศ (11 กรกฎาคม พ.ศ. 2457 - 15 พฤษภาคม พ.ศ. 2495) ครู นักเขียน นักปรัชญาและนักเขียนเรื่องราวเกี่ยวกับประวัติศาสตร์ นามจริง แสน ธรรมยศ เกิดที่ตำบลปงพระเนตช้าง ลำปาง ในตระกูล ณ ลำปาง มีพี่สาวชื่อจันทร์สม
ประวัติ

แสน ธรรมยศ   เกิดเมื่อวันเสาร์ที่ 11 กรกฎาคม พ.ศ. 2457 ณ ตำบลปงพระเนตรช้าง จังหวัดลำปาง (ปัจจุบันยังปรากฏชื่อ ตรอกปงพระเนตรช้าง ที่เชื่อมระหว่างถนนทิพย์ช้าง กับ ถนนตลาดเก่า ใกล้กับสำนักงานไปรษณีย์ลำปาง) สำเร็จการศึกษาจากโรงเรียนบุญวาทย์วิทยาลัย โรงเรียนเคนเน็ตแม็คเคนซี และไปศึกษาต่อที่โรงเรียนเทพศิรินทร์ พระนคร จนมีโอกาสไปเรียนมหาวิทยาลัยเอี๋ยง จั้ง ทั่น ที่ฮานอย เวียดนาม
แสน ผู้อายุสั้น (ด้วยวัยเพียง 38 ปี) เกิดในยุคที่ประเทศกำลังก้าวสู่ยุคใหม่ จากยุคบุกเบิกของรถไฟ (สายเหนือมาถึงลำปางเมื่อ พ.ศ. 2459) อยู่ในกระแสการเปลี่ยนแปลงการปกครอง และยังมีประสบการณ์ได้ร่ำเรียนปรัชญาจาก เวียดนามอีกต่างหาก จึงมีหัวคิดที่ก้าวหน้า ชอบถกเถียง วิพากษ์วิจารณ์ มีความสามารถเป็นนักปรัชญา นักเขียน นักปาฐกถา แสน ธรรมยศ ซึ่งได้พบหากับ น.ส.อำพัน ไชยวรศิลป์ (เจ้าของนามปากกา อ.ไชยวรศิลป์) ด้วยความสนิทสนม แล้วใช้ชีวิตอยู่ร่วมกันอยู่นาน จนถึงวาระสุดท้ายของชีวิต โดยมิได้แต่งงานเป็นคู่สมรสด้วยกัน
การทำงาน

แต่อย่างไรก็ตาม แสน ก็ถูกวิพากษ์กลับว่า เป็นประเภทเอาหลักไม่ได้ เป็นคนเจ้าอารมณ์ (โดย สุภา ศิริมานนท์ นักหนังสือพิมพ์) เป็นคนรีบร้อนเกินไป ไม่ได้ศึกษาให้กว้างขวางเสียก่อน (โดย วิทย์ ศิวะศริยานนท์ นักวรรณกรรม) ไม่ใช่คนเก่งประวัติศาสตร์...ไม่เรียนซ้ายขวามาเปรียบเทียบกัน เพื่อหาข้อยุติที่ถูกต้อง (โดย ลาวัณย์ โชตามระ นักเขียนสารคดี)
แต่ด้วยความกล้าหาญ และสำนวนที่เป็นหนึ่งไม่เป็นสองของเขา จึงได้รับฉายาว่า "ราชสีห์แห่งการเขียน" ดั่งในหนังสือพระเจ้ากรุงสยาม อันเป็นหนังสือที่วิพากษ์วิจารณ์รัชกาลที่ 4 อย่างตรงไปตรงมา ข้อความหลายหน้า อาจทำให้นักอ่านหัวอนุรักษ์สะดุ้ง มิเพียงเท่านั้น ความก้าวหน้าของแสน ยังปรากฏในข้อเสนอพัฒนาประเทศต่อรัฐบาลด้วย เช่น การเสนอให้เปิดการเรียนการสอนวิชาปรัชญาขึ้น ที่เป็นการศึกษาเพื่อยกระดับความคิดในการรับใช้และสร้างสรรค์สังคมด้วยซ้ำ ขณะที่วิชาดังกล่าวแม้ในปัจจุบันจะเปิดสอนกันเกร่อแต่ก็มิได้เปิดหูเปิดตาร่วมกับสังคมให้เป็นเรื่องเป็นราวแต่อย่างใด บางที่เป็นเพียงวิชาพื้นฐานทั่วไป ปราศจากความสำคัญไปก็มี มีอ้างกันว่าเคยเสนอผู้ใหญ่ในรัฐบาลตั้งสภาการค้นคว้าแห่งชาติ เสนอให้สร้างชาติด้วยการปฏิวัติอุตสาหกรรมเช่นเดียวกับที่อังกฤษและญี่ปุ่นได้ทำสำเร็จมาแล้ว โดยเห็นว่าการนำเข้าความรู้เป็นเพียงแค่ชั้นสอง ไม่สามารถจะสร้างขึ้นมาเองได้
นอกจากนั้น แสน ธรรมยศยังเคยเป็นผู้แทนหนังสือพิมพ์ ประชาธิปไตย จากประเทศไทย กลับมาเมืองไทยเมื่อปี พ.ศ. 2478 เคยบวชเป็นภิกษุ แต่ไม่ได้แต่งงาน  หลังกลับมาอยู่เมืองไทย เริ่มต้นอาชีพครูที่โรงเรียนสตรีจุลนาคของเจ้าพระยาธรรมศักดิ์มนตรี
แสน ธรรมยศยังเคยเป็นบรรณาธิการนิตยสารโยนก ของสมาคมชาวเหนือ เขียนเรื่องสั้นไว้ประมาณ 40 เล่ม สารคดี และวิชาปรัชญาอีกหลายเล่ม เขียน บทนำแห่งปรัชญาศาสตร์ หนา 289 หน้า เมื่ออายุได้ 26 ปี เขียน พระเจ้ากรุงสยาม หนาร่วม  800 หน้า ขณะที่ป่วย นอนอยู่ที่โรงพยาบาล
แสน ธรรมยศถึงแก่กรรมด้วยสาเหตุจากวัณโรคขึ้นสมอง เมื่อวันที่ 15 พฤษภาคม พ.ศ. 2495 ที่โรงพยาบาลวัณโรคกลาง จังหวัดนนทบุรี รวมอายุ 38 ปี
ผลงานเขียน

ด้านปรัชญา
บทนำแห่งปรัชญาศาสตร์ (Introduction to Philosophy)    (2485)
ประวัติศาสตร์ปรัชญา
อภิปรัชญา
ศาสตร์ปรัชญา
ปรัชญาฝ่ายปฏิบัตินิยม
ด้านประวัติศาสตร์
REX SIAMEN SIUM หรือ พระเจ้ากรุงสยาม (2495)
ประวัตินครลำปาง
ลานนาไทยกับประวัติศาสตร์
ดร. ดิลกแห่งสยาม
ดิลกมหาราช
นเรศวรมหาราช
ตากสินมหาราช
นครวัด
อารยธรรมตะวันตก
อารยธรรมตะวันออก
ฯลฯ
ด้านศิลปวรรณคดี
ศิลปแห่งวรรณคดี  (2480)
ปรัชญากับการกวี  (2516)
เรื่องของวรรณคดี
ด้านวิจารณ์
ศิลปะแห่งการวิจารณ์  (2508)
ปรัชญาของท่านเทียนวรรณ
ก.ศ.ร. กุหลาบ ชีวิตและงาน
ชีวิตและงานศรีปราชญ์
ความปราชญ์ของสุนทรภู่
วิจารณ์งานของกรมพระยาดำรงราชานุภาพ
วิจารณ์งานของหลวงวิจิตรวาทการ
ทำไมประเทศสยามจึงไม่เจริญ?
เรื่องสั้น
แมงดา  (2492)
หลงรูปสุดาพรรณ   (2495)
คำสาปวีนัส   (2493)
เสาชิงช้า  (รวมเรื่องสั้น)
เรื่องประเภทอื่น ๆ
วิถีแห่งสันติภาพถาวร
ตำราเรียนอังกฤษวิธีลัดใน 90 ชั่วโมง
เทนนิสโต๊ะ  (2509)
คู่มือวัณโรค
พริกแกงไทย

พริกแกงต่าง ๆ ในตลาดที่หาดใหญ่
พริกแกง หรือ เครื่องแกง เป็นส่วนผสมการปรุงอาหารชนิดหนึ่งของอาหารไทยประเภทแกง ทำจากเครื่องเทศและสมุนไพรต่าง ๆ เช่น พริกสด พริกแห้ง หัวหอม กระเทียม ข่า ตะไคร้ ผิวมะกรูด บดผสมให้เข้ากัน อาจมีส่วนประกอบอื่น เช่น กะปิ น้ำตาล น้ำปลา เกลือ อาจนำไปให้ความร้อนหรือไม่ก็ได้ นำไปประกอบอาหารได้ทันที พริกแกงมีลักษณะเปียกข้น อาจผสมกะทิหรือน้ำมันบริโภค
พริกแกงไทยมีความเข้มข้นของรสและกลิ่นอยู่ตรงกลางระหว่างเครื่องแกงผงสมุนไพรแบบอินเดียและเครื่องพริกตำของจีนที่มีรสที่โปร่งกว่า ในแต่ละภาคของประเทศไทย มีการเพิ่มเติมรายละเอียดรสที่แตกต่าง เช่น พริกแกงปักษ์ใต้ใส่ขมิ้นชัน พริกแกงล้านนาบางอย่างใส่มะแขว่น มะข่วง ในภาคตะวันออกที่มีพืชพันธุ์เฉพาะถิ่น เพิ่มหน่อเร่ว ลูกกระวานขาว หัวไพล ดอกผักชีไร่ และหัวขิงแห้งไป ส่วนภาคตะวันตก ใส่พริกพรานป่า หรือมะแขว่นป่าเม็ดโตเปลือกดำที่ให้รสชาติจัดจ้านเผ็ดร้อนเป็นเอกลักษณ์ของแต่ละท้องถิ่น
ประวัติ

แต่เดิมพริกแกงเรียกว่า พริกขิง เช่นปรากฏในหนังสือ แม่ครัวหัวป่าก์ ของ ท่านผู้หญิงเปลี่ยน ภาสกรวงศ์ (พ.ศ. 2451) ท่านผู้หญิงเปลี่ยนใช้คำนี้เรียกสิ่งที่ตำลงไปในครก เช่น พริกแห้ง กระเทียม หอม ตะไคร้ ข่า พริกไทย รากผักชี เยื่อเคยดี เกลือ ในหนังสือ ตำหรับสายเยาวภา (พ.ศ. 2478) เล่าว่า "..ยังเครื่องปรุงอีกชนิดหนึ่ง ซึ่งเรียกกันว่าพริกขิงผัด แต่ไม่มีขิงเลย ไม่ทราบเหตุผลว่าทำไมจึงเรียกกันเช่นนี้ และไม่ทราบว่าจะไปค้นที่ไหนได้ ข้าพเจ้าได้เรียนถามผู้หลักผู้ใหญ่หลายท่าน ท่านก็ว่าไม่ทราบเหมือนกัน…" ส่วนหนังสือ ปะทานุกรม การทำของคาวหวานอย่างฝรั่งแลสยาม ก็ใช้คำ "เครื่องพริกขิง" ในลักษณะนี้เช่นกัน
ประเภทของพริกแกง

พริกแกงเผ็ด หรือ พริกแกงแดง ประกอบด้วยพริกแห้งเม็ดใหญ่ ข่า ตะไคร้ ผิวมะกรูด รากผักชี หอม กระเทียม กะปิ และเครื่องเทศ ได้แก่ ลูกผักชี ยี่หร่า เมื่อมีการปรุงอาหารจะนำพริกแกงมาใส่กะทิ หากไม่ใส่กะทิจะเรียกว่า แกงป่า
พริกแกงคั่ว เหมือนกับพริกแกงเผ็ดทุกประการ แต่ไม่ใส่เครื่องเทศคือ ลูกผักชี ยี่หร่า พริกไทย หากใส่กุ้งแห้งหรือปลากรอบป่นลงไปโขลกกับพริกแกงด้วย จะเป็นอาหารประเภทแกงคั่วส้ม แกงหมูเทโพ แกงอ่อมมะระ หากนำพริกแกงนี้โขลกกระชาย ปลาอินทรีเค็มปิ้งเข้าไปจะเป็นแกงขี้เหล็ก นอกจากนั้นฉู่ฉี่ยังใช้พริกแกงคั่วนี้ด้วย
พริกแกงพะแนง เหมือนพริกแกงเผ็ดแต่เพิ่มถั่วลิสงคั่วเข้าไปด้วย
พริกแกงเขียวหวาน ส่วนผสมเช่นเดียวกับพริกแกงเผ็ด แต่ใช้พริกสดสีเขียวแทน ขณะที่พริกแกงเผ็ดจะใช้พริกแดงเป็นหลัก ได้แก่ พริกชี้ฟ้าเขียว พริกขี้หนูเม็ดใหญ่ หรือพริกขี้หนูสวน อาจมีใบพริก ผักชี โขลกเพิ่มเข้าไป
พริกแกงมัสมั่น ประกอบด้วยพริกแห้งเม็ดใหญ่โขลกกับสมุนไพร ได้แก่ ข่า ตะไคร้ ผิวมะกรูด รากผักชี หอมแดงกระเทียม รวมถึงเครื่องเทศต่าง ๆ ได้แก่ พริกไทย ลูกผักชี ยี่หร่า กานพลู กระวาน ลูกจันทน์ อบเชย โดยจะคั่วสมุนไพรกับเครื่องเทศก่อนโขลก เช่น หอม กระเทียม ข่า ตะไคร้ รากผักชีก็ต้องนำไปคั่วในกระทะหรือย่างบนไฟอ่อนจนแห้งดี
พริกแกงกะหรี่ คล้ายพริกแกงมัสมั่นแต่ไม่ใส่รากผักชี พริกไทย กานพลู ลูกกระวาน ลูกจันทน์ และอบเชย แต่ใส่ผงกะหรี่และขิงด้วย
พริกแกงเลียง ประกอบด้วย พริกไทย กะปิ รากผักชี เกลือ และหอมแดง
พริกแกงส้ม/แกงเหลือง คล้ายแกงเลียงแต่เพิ่มกระเทียมและพริกแห้ง ส่วนแกงเหลืองหรือภาคใต้เรียกแกงส้ม สีเหลืองมาจากการใส่ขมิ้น
พริกแกงน้ำยา คล้ายกับแกงคั่วคือ ใส่พริกแห้ง เกลือ ตะไคร้ ข่า หัวหอม กระเทียม กะปิ และกระชาย เครื่องแกงน้ำยาจะไม่ใส่ผิวมะกรูด รากผักชีและพริกไทย แต่จะใส่กระชายลงไปเป็นจำนวนมากเพื่อดับกลิ่นของเนื้อปลา
พริกแกงสำเร็จรูป

ปัจจุบันมีการผลิตน้ำพริกแกงจำหน่ายในรูปของน้ำพริกแกงปรุงสำเร็จพร้อมใช้งาน น้ำพริกแกงจัดเป็นอาหารกึ่งแห้งแบบหนึ่ง ซึ่งหมายถึงอาหารที่มีการลดค่าปริมาณน้ำอิสระ ตามประกาศของกระทรวงสาธารณสุขฉบับที่ 210 (พ.ศ. 2543) จัดอยู่ใน "อาหารกำหนดคุณภาพหรือมาตรฐาน" แบ่งเป็นประเภทเปียก (ความชื้นไม่เกินร้อยละ 40 โดยน้ำหนัก) และประเภทแห้ง (ความชื้นไม่เกินร้อยละ 9 โดยน้ำหนัก)
พริกแกงเขียวหวาน
เรวัช กลิ่นเกษร

| พลตำรวจโทเรวัช กลิ่นเกษรม> ว.ม., ป.ช. |
| --- | --- |


ผู้บัญชาการตำรวจปราบปรามยาเสพติด
ดำรงตำแหน่ง 1 ตุลาคม พ.ศ. 2557 – 30 กันยายน พ.ศ. 2559
ก่อนหน้า: พลตำรวจโท สุรพล ทวนทอง
ถัดไป: พลตำรวจโท สมหมาย กองวิสัยสุข
 
ข้อมูลส่วนบุคคล
เกิด: 10 กุมภาพันธ์ พ.ศ. 2498 (69 ปี) อำเภอท่าตะโก จังหวัดนครสวรรค์ ประเทศไทย
บุตร: 5 คน
การศึกษา: มหาวิทยาลัยรามคำแหง มหาวิทยาลัยมหิดล
ยศที่ได้รับการแต่งตั้ง
รับใช้: สำนักงานตำรวจแห่งชาติ
สังกัด: กองบัญชาการตำรวจปราบปรามยาเสพติด   สำนักงานตำรวจแห่งชาติ
ยศ:  พลตำรวจโท

พลตำรวจโท เรวัช กลิ่นเกษร (เกิด 10 กุมภาพันธ์ พ.ศ. 2498) เป็นอดีตนายตำรวจชาวไทย เคยดำรงตำแหน่งผู้บัญชาการตำรวจปราบปรามยาเสพติด เป็นอดีตรักษาการผู้บัญชาการตำรวจสันติบาล เจ้าของฉายา มือปราบศยามล และ มือปราบขุนดง
ประวัติ

พล.ต.ท. เรวัช กลิ่นเกษร เกิดวันที่ 29 มกราคม พ.ศ. 2499 (มาจากใบแจ้งเกิด วันอาทิตย์ เดือน 3 แรม 3 ค่ำ ปีมะแม แต่แม่จดวันเกิดจริงเรวัชไว้วันที่ 10 กุมภาพันธ์ 2498) มีชื่อเล่นว่า "โจ" ครอบครัวที่เป็นเจ้าของโรงสี จบการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง และปริญญาโทอาชญาวิทยา มหาวิทยาลัยมหิดล
ปัจจุบันเปิดธุรกิจร้านอาหาร ไร่องุ่น ณ กานดา ที่จังหวัดกาญจนบุรี
นอกจากนี้ในวันเกษียณราชการ เมื่อเดือน ก.ย. 59 ได้มีบุตรชายทั้ง 5 คน แต่งนายตำรวจเต็มยศมาร่วมพิธีของ พล.ต.ท. เรวัช ที่สโมสรตำรวจ ซึ่งได้สร้างความฮือฮาแก่สื่อมวลชน เมื่อทราบว่านายตำรวจหนุ่มทั้ง 5 คนเป็นบุตรชายของ พล.ต.ท. เรวัช ต่างถ่ายภาพบันทึกกันยกใหญ่ พร้อมกับชื่นชมยินดีที่บุตรชายทั้ง 5 คนได้สืบสายเลือดจากผู้เป็นพ่อเข้ารับราชการตำรวจทุกคน
โดยปัจจุบัน 1 ใน 5 สอบได้เนติบัณฑิต จึงโยกสายงานไปรับราชการเป็นอัยการจังหวัด